El taller d'autodefensa de Paterna aconsegueix les 400 dones inscrites
31/01/2019

# El taller d'autodefensa de Paterna aconsegueix les 400 dones inscrites

[![El taller d'autodefensa de Paterna aconsegueix les 400 dones inscrites](/images/noticias/2019/01/curso-mujeres-gr.jpg)](/images/noticias/2019/01/curso-mujeres-gr.jpg)

31.01.2019

Quasi 400 dones han iniciat aquesta setmana el taller d'autodefensaorganitzat per l'Ajuntament de Paterna a través de l'Acadèmia de Formació de la Policia Local de Paterna.

Les regidores de Seguretat i Dona, Nuria Campos i Paqui Periche, juntament amb el Cap de la Policia Local Rafael Mestre, han donat la benvinguda a les participants el dilluns durant la inauguració del curs a la Ciutat Esportiva Municipal.

Tal com ha destacat la regidora de Seguretat, Núria Campos, “_s'ha duplicat el nombre de participants respecte al taller organitzat l'any passat, la qual cosa demostra l'èxit d'aquesta iniciativa entre les veïnes del municipi_”.

A més, la regidora de la Dona, Paqui Periche ha recordat que “_enguany, per a facilitar la participació en el taller, s'han ampliat els horaris i el nombre de seus, acostant el curs a les dones dels diferents barris del municipi_”.

D'aquesta manera, a més de la Ciutat Esportiva Municipal, el curs s'impartirà en el pavelló esportiu de la Canyada, el Poliesportiu Nord del barri de Lloma Llarga i en el pavelló esportiu de la Coma, fins al pròxim 8 de març.

Finalment, la regidora ha assenyalat que “_encara queden places, de manera que les dones que vulguen participar encara poden inscriure's presencialment en els centres on desitgen rebre el curs_”.